PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 21.06.2000

Nr.291


A V I Z 

asupra proiectului de Lege pentru aprobarea Ordonanţei 

Guvernului nr.14/2000  pentru aderarea României la Convenţia internaţională privind pregătirea, răspunsul şi cooperarea în caz de poluare cu hidrocarburi, adoptată la Londra la 30 noiembrie 1990



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul  de Lege pentru  aprobarea Ordonanţei Guvernului nr.14/2000 pentru aderarea României la Convenţia internaţională privind pregătirea, răspunsul şi cooperarea în caz de poluare cu hidrocarburi, adoptată la Londra la 30 noiembrie 1990,  trimis cu adresa nr.291 din 19 iunie 2000,  înregistrată sub nr.624/XVIII/11 din 19 iunie 2000.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege  menţionat mai sus, în şedinţa din 21 iunie  2000. 



În urma examinării, membrii comisiei au hotărât, cu majoritate de voturi, să îl avizeze favorabil, în forma adoptată de Senat la 12  iunie 2000. 

                        În raport de obiectul şi conţinutul său, proiectul de lege  face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Georgeta Panoviciu 

       consilier

PAGE  
2

